**A „Fedezd fel az örökséged! – Mi fán terem az erdő” erdőismereti vetélkedő szabályai**

**Az érvényes részvétel feltételei:**

* A vetélkedőben 3 fős, 9-12. osztályos középiskolai tanulókból álló, a 2020. február 21-i jelentkezési határidőig regisztrált csapatok vehetnek részt.
* A csapatoknak az érvényes részvételhez a hat elméleti forduló valamennyi feladatát, és a terepi feladatot is meg kell oldaniuk.
* A résztvevő csapatoknak a feladatok megoldásait az alább is közzétett időtervben megadott határidőig kell a szervezők számára beküldeniük a **fedezdfel@oee.hu** címre.
* A határidőn túl beküldött feladatok a csapatot kizárják a vetélkedő lehetséges nyertesei közül.

**A megoldások formai kritériumai:**

* Az elméleti forduló feladatait a szervezők által hetenként e-mailben megküldött Word-dokumentumban kell megoldani.
* A heti megküldött Word-dokumentum fájlnevét (fedezdfel\_1.doc, fedezdfel\_2.doc stb.) beküldés előtt a csapatnak ki kell egészítenie a csapatnevével (vagy a csapatnevének rövidítésével). A csapat nevét a fájlnéven kívül minden héten az aktuális Word-dokumentum tetején, a fejléc alatt is fel kell tüntetni.
* Az elméleti forduló feladatait írásban kell megoldani. A feleletválasztós kérdéseknél csak egy válasz fogadható el, amit aláhúzással kell jelölni, a kifejtős kérdésre pedig legfeljebb 2000 karakter terjedelemben lehet válaszolni.
* A terepi feladat során egy 1-3 perces videót kell készítenetek. A kéz videót töltsétek fel az Instagramra, TikTok-ra, Facebookra, Youtube-ra, vagy bárhova, amit szerettek használni, és küldjétek el nekünk a linket e-mailben! A beküldési határidő 2020. április 3. 17:00

**Pontozási szempontrendszer:**

Az elméleti forduló kvíz kérdéseinél, kérdésenként:

* Helyes válasz: 2 pont
* Helytelen válasz: 0 pont

Az elméleti forduló kifejtős feladatainál, kérdésenként (max. 2000 karakter):

* Szakmai tartalom: max. 10 pont
* Helyesírás és forma: max. 3 pont
* Stilisztika: max. 2 pont

Össz: 15 pont

Terepi feladat pontozási szempontrendszere: részletek hamarosan!

A végeredményt a vetélkedő elméleti és terepi feladatainak értékelése során megszerzett pontok összege határozza meg.

**A 2020. tavaszi vetélkedő menetrendje:**

* február 21. (péntek) jelentkezési határidő
* március 3. (kedd) 1. forduló és a terepi forduló feladatának kiküldése
* március 10. (kedd) 1. forduló megoldásainak beküldése 12:00-ig és a 2. forduló feladatainak kiküldése
* március 13. (péntek) 2. forduló megoldásainak beküldése 12:00-ig és a 3. forduló feladatainak kiküldése
* március 17. (kedd) 3. forduló megoldásainak beküldése 12:00-ig és a 4. forduló feladatainak kiküldése
* március 20. (péntek) 4. forduló feladatainak beküldése 12:00-ig és az 5. forduló feladatainak kiküldése
* március 27. (péntek) 5. forduló megoldásainak beküldése 12:00-ig és a 6. forduló feladatainak kiküldése
* április 3. (péntek) 6. forduló feladatainak beküldése és a terepi feladat videójának feltöltése a Facebook-oldalra/Instagram-profilra 17:00-ig
* április 10. (péntek) eredményhirdetés
* április 22. (szerda) díjátadó rendezvény a Föld napján